section_heading: Osobna vjerovanja
paragraph_text: Ihsahn se opisivao kao sotonist tijekom devedesetih godina 20. stoljeća. Kako je objasnio 1994., smatra sotonizam teškim za definirati, jer postoje razne inačice sotonizma i više kategorija u koje bi se osoba mogla postaviti. Smatrao je kako je većina adolescenata "bezdušna", da su previše zaokupljeni materijalističkim stvarima. Rekao je kako je uhićenje ostalih članova Emperora imalo i dobre i loše posljedice za sastav; značilo je teško doba za sastav, no usto im je dalo i veliki publicitet koji im je omogućio više mogućnosti da šire svoje ideje. Dodatno je napomenuo kako ne vidi razloga biti fizički destruktivan te nije imao nikakve veze s paljenjem crkava u Norveškoj.<ref>Det svarte alvor, 1994. U intervjuu iz 1994., opisao je socijalni darvinizam kao utjecaj na njegovo shvaćanje sotonizma, nazivajući se antikršćaninom te govoreći kako takvo što nije za slabu osobu. Također je izrazio poštovanje prema europskom paganizmu, meditaciji i očuvanju okoliša. Dodatno je osudio zločinačka djela te ostale oblike vjerske netolerancije poput spaljivanja crkava.